CELEX: 32015D0674
Language: ro
Date: 2015-04-20 00:00:00
Title: Decizia (UE) 2015/674 a Consiliului din 20 aprilie 2015 privind acceptarea, în numele Uniunii Europene, a acordului modificat de instituire a Comisiei generale pentru pescuit în Marea Mediterană

30.4.2015   
            
            
               RO
            
            
               Jurnalul Oficial al Uniunii Europene
            
            
               L 111/1
            
         DECIZIA (UE) 2015/674 A CONSILIULUI
   din 20 aprilie 2015
   privind acceptarea, în numele Uniunii Europene, a acordului modificat de instituire a Comisiei generale pentru pescuit în Marea Mediterană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:
   
               (1)
            
            
               Acordul de instituire a Comisiei generale pentru pescuit în Marea Mediterană (CGPM) (denumit în continuarea „acordul”) a fost redactat și aprobat în cadrul celei de a cincea sesiuni a Conferinței FAO din 1949 și a intrat în vigoare la 20 februarie 1952.
            
         
               (2)
            
            
               Comunitatea Europeană a devenit parte contractantă la CGPM prin adoptarea de către Consiliu a Deciziei 98/416/CE (1).
            
         
               (3)
            
            
               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a urmat Comunității Europene înlocuind-o pe aceasta.
            
         
               (4)
            
            
               La 15 noiembrie 2013, Consiliul a autorizat Comisia să negocieze, în numele Uniunii, modificările la acord cu privire la aspectele care erau de competența Uniunii.
            
         
               (5)
            
            
               Statele membre și Comisa au purtat negocieri, pe domeniile lor de competență, în conformitate cu termenii mandatului și în strânsă cooperare.
            
         
               (6)
            
            
               Negocierile au fost finalizate cu succes la reuniunea CGPM care a avut loc între 19 și 24 mai 2014. În cadrul reuniunii respective, CGPM a aprobat textul acordului modificat.
            
         
               (7)
            
            
               Obiectivul modificărilor acordului este modernizarea CGPM și consolidarea rolului său în ceea ce privește conservarea resurselor de pescuit în zona sa de competență.
            
         
               (8)
            
            
               Obiectivele, principiile generale și funcțiile CGPM au fost revizuite și extinse pentru a asigura conservarea pe termen lung și utilizarea durabilă a resurselor marine vii și a mediului lor.
            
         
               (9)
            
            
               Acordul modificat este în conformitate cu principiile politicii comune în domeniul pescuitului a Uniunii. Este, prin urmare, în interesul Uniunii să accepte acordul modificat,
            
         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul modificat de instituire a Comisiei generale pentru pescuit în Marea Mediterană.
   Textul acordului modificat este atașat la prezenta decizie.
   Articolul 2
   Președintele Consiliului desemnează persoana împuternicită să efectueze, în numele Uniunii, notificarea către FAO cu privire la acceptarea din partea Uniunii Europene a acordului modificat (2).
   Articolul 3
   Prezenta decizie intră în vigoare la data adoptării.
   
      Adoptată la Luxemburg, 20 aprilie 2015.
      
         
            Pentru Consiliu
         
         
            Președintele
         
         J. DŪKLAVS
      
   
   
      (1)  Decizia 98/416/CE a Consiliului din 16 iunie 1998 privind aderarea Comunității Europene la Comisia Generală pentru Pescuit în Marea Mediterană (JO L 190, 4.7.1998, p. 34).
   
      (2)  Data intrării în vigoare a acordului modificat se publică în Jurnalul Oficial al Uniunii Europene de către Secretariatul General al Consiliului.